*Projekts*

**MINISTRU KABINETA SĒDES PROTOKOLLĒMUMS**

Rīgā Nr. 2017.gada \_\_\_ .\_\_\_\_\_\_\_

**.§**

**Par budžeta ieņēmumu palielinājumu no valsts nodevas par informācijas saņemšanu no Iedzīvotāju reģistra**

(...)

Ievērojot to, ka 2017.gada 29.augustā pieņemti Ministru kabineta noteikumi Nr.505 “Noteikumi par valsts nodevu par informācijas saņemšanu no Iedzīvotāju reģistra”, kuru sākotnējās ietekmes novērtējuma ziņojumā (anotācijā) tika paredzēts valsts pamatbudžeta ieņēmumu no valsts nodevas par informācijas saņemšanu no Iedzīvotāju reģistra palielinājums 2018. gadā un turpmāk, kā arī dotācijas no vispārējiem ieņēmumiem un attiecīgu izdevumu palielinājums Iekšlietu ministrijai 2018. gadā un turpmāk:

1. Atbalstīt Iekšlietu ministrijas priekšlikumu likumprojektā “Par valsts budžetu 2018.gadam” un likumprojektā “Par vidēja termiņa budžeta ietvaru 2018., 2019. un 2020.gadam” paredzēt:

1.1 valsts pamatbudžeta ieņēmumu no valsts nodevas par informācijas saņemšanu no Iedzīvotāju reģistra palielinājumu 2018. gadā un turpmāk katru gadu par 502 155 EUR;

1.2. dotācijas no vispārējiem ieņēmumiem un attiecīgu izdevumu palielinājumu Iekšlietu ministrijai (budžeta apakšprogramma 11.01.00 “Pilsonības un migrācijas lietu pārvalde”) 2018. gadā un turpmāk katru gadu par 391 405 EUR, tai skaitā, 305 918 EUR (atlīdzība) darba samaksas izlīdzināšanai, nodrošinot mēnešalgu atbilstoši amata klasifikācijai noteiktai amatu saimei, līmenim un atbilstošās mēnešalgu grupas 2.kategorijas maksimālam apmēram, 46 283 EUR (kapitālie izdevumi) informācijas sistēmu attīstībai un 39 204 EUR (preces un pakalpojumi) informācijas sistēmu uzturēšanai.

2. Iekšlietu ministrijai iesniegt Finanšu ministrijā priekšlikumus Iekšlietu ministrijas pamatbudžeta bāzes izdevumu precizēšanai, atbilstoši šī protokollēmuma 1.2. apakšpunktam, vienlaikus iesniedzot Finanšu ministrijā informāciju par prognozētajiem papildu ieņēmumiem no valsts nodevas.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

31.08.2017 11:32

261

R. Brīvniece, 67219453

ramona.brivniece@pmlp.gov.lv